TACC บวกแรง 3% นิวไฮรอบ 1 ปี โบรกฯชี้กำไรไตรมาส 2 โตเด่นรับไฮซีซั่น เคาะเป้า 5 บ.
TACC บวก 3% นิวไฮรอบ 1 ปี โบรกฯชี้กำไร Q2/62 โตเด่นรับไฮซีซั่น เคาะเป้า 5 บ. ล่าสุดอยู่ที่ 4.36 บาท บวก 0.18 บาท หรือ 4.31% ด้วยมูลค่าซื้อขาย 37.25 ล้านบาท
TACC บวก 3% นิวไฮรอบ 1 ปี โบรกฯชี้กำไร Q2/62 โตเด่นรับไฮซีซั่น เคาะเป้า 5 บ. ล่าสุดอยู่ที่ 4.36 บาท บวก 0.18 บาท หรือ 4.31% ด้วยมูลค่าซื้อขาย 37.25 ล้านบาท
6 มิ.ย. 2562

ผู้สื่อข่าวรายงานว่า ราคาหุ้น บริษัท ที.เอ.ซี.คอนซูเมอร์ จำกัด (มหาชน) หรือ TACC ล่าสุด ณ เวลา 15.46 น. อยู่ที่ 4.36 บาท บวก 0.18 บาท หรือ 4.31% สูงสุกที่ 4.38 บาท ต่ำสุดที่ 4.24 บาท ด้วยมูลค่าซื้อขาย 37.25 ล้านบาท ทั้งนี้ ราคาหุ้น TACC ปรับตัวขึ้นสูงสุดในรอบ 1 ปี นับตั้งแต่ราคาหุ้นอยู่ที่ระดับ 4.36 บาท เมื่อวันที่ 19 เม.ย.2561

ด้าน บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น TACC ประเมินราคาเป้าหมาย 5 บาท พร้อมมองเป็นหุ้นเด่นเดือนมิ.ย. โดยมีมุมมองเป็นบวกกับกำไรไตรมาส 2/62 คาดเติบโตต่อเนื่องเพราะเป็นฤดูร้อน ส่งผลเครื่องดื่มขายดีแทบทุกช่องทาง
รวมถึงรายได้จากธุรกิจคาแรคเตอร์ที่คาดโตเท่าตัวในปีนี้ อย่างไรก็ตาม TACC เตรียมขายหุ้นที่ถืออยู่ 51% ใน Siam Gateway คืนให้บริษัท เอ็นพีพีจี (ประเทศไทย) จำกัด (มหาชน) หรือ NPPG คาดแล้วเสร็จในไตรมาส 3/62 ทำให้ TACC ไม่ต้องรับรู้ขาดทุนไตรมาสละ 2 ล้านบาทจากบริษัทดังกล่าวอีกต่อไป เบื้องต้นประเมินกำไรสุทธิปีนี้จะยังโต 29% มาอยู่ที่ 119 ล้านบาท